Държавен вестник, бр. 30, 2026 г., стр. 39

БРОЙ  30	
Д Ъ Р Ж А В Е Н  В Е С Т Н И К 	
СТР.  39   
осигурителите. Следователно обжалваните 
текстове представляват част от подзаконов 
нормативен акт, който съгласно чл. 185, ал. 1 
АПК може да се оспорва пред съд.
Според нормата на чл. 187, ал. 1 АПК 
оспорването на подзаконов нормативен ад­
министративен акт може да се осъществи без 
ограничение във времето и е подсъдно на 
Върховния административен съд на основа­
ние чл. 191, ал. 1 и чл. 132, ал. 2, т. 1 АПК.
По силата на чл. 186, ал. 1 АПК право да 
оспорват подзаконов нормативен акт имат 
гражданите, организациите и органите, чии­
то права, свободи или законни интереси са 
засегнати или могат да бъдат засегнати от 
него или за които той поражда задължения.
В случая жалбоподателите имат пряк и 
непосредствен правен интерес от оспорването.
Съгласно Тълкувателно решение № 2 от 
12.02.2010 г. по т. д. № 4/2009 г. на ОСК на 
Върховния административен съд: „Сдружени­
ята на юридически или физически лица, които 
са организационно обособени въз основа на 
закон, имат качеството на „организация“ по 
смисъла на Административнопроцесуалния 
кодекс съгласно даденото определение от 
допълнителната разпоредба на § 1, т. 2. Като 
организации в хипотезата на чл. 186 от Ад­
министративнопроцесуалния кодекс, които са 
създадени по закон и устав да представляват 
и защитават общите интереси на своите чле­
нове, съсловните (браншовите) организации 
и другите сдружения с нестопанска цел имат 
право да участват в административното 
производство за издаване на подзаконовия 
нормативен акт. Те могат да оспорват изда­
дения подзаконов нормативен акт в случаите, 
когато с него се засягат или могат да бъдат 
засегнати общи права, свободи или законни 
интереси или се пораждат задължения за 
членуващите в сдружението лица.“
В случая от устава на Националното 
сдружение на частните болници, публику­
ван в търговския регистър и регистъра на 
юридическите лица с нестопанска цел, се 
установява, че сдружението е юридическо 
лице, учредено съгласно Закона за юриди­
ческите лица с нестопанска цел (ЗЮЛНЦ), 
с предмет на дейност: защита на интере­
сите на частните болници, подобряване на 
здравното обслужване на гражданите, съз­
даване на условия за честна конкуренция и 
развитие на пазара на медицинските услуги 
(чл. 8 от устава). Членове на сдружението 
могат да бъдат лечебни заведения, изпълни­
тели на болнична помощ, в които повече от 
половината от записания капитал е частна 
собственост (чл. 10). Целите на сдружението 
са посочени в чл. 6 от устава, като сред тях 
са: облекчаване на достъпа на пациентите 
до качествена медицина; обединяване и 
подпомагане на членуващите в сдружението 
болници; участие с предложения, становища, 
декларации, протести при формирането на 
националната здравна политика и преговор­
ния процес по сключване на НРД; изграждане 
на национален пазар на медицинските услуги 
при защита на социално слабите членове 
на обществото; насърчаване и отстояване 
на еднаквия достъп на лечебните заведения 
до публично финансиране и др. В чл. 7 от 
устава са регламентирани средствата за 
постигане целите на сдружението, сред които 
са предприемане на правни действия, в т. ч. 
завеждане и водене на дела пред национални 
и международни юрисдикции.
Следователно, след като членовете на На­
ционалното сдружение на частните болници 
са лечебни заведения за болнична помощ съг­
ласно Закона за лечебните заведения, следва 
да се приеме, че сдружението има правен 
интерес по смисъла на чл. 186, ал. 1 от АПК 
да оспори норми от подзаконов нормативен 
акт, които засягат права, свободи или закон­
ни интереси или пораждат задължения за 
членуващите в него лица, доколкото същите 
са адресати на тези норми.
Жалбоподателят „Специализирана болни­
ца за активно лечение по очни болести 
„Ден“ ЕООД е лечебно заведение за осъ­
ществяване на болнична помощ по смисъла 
на чл. 9, ал. 1, т. 1 от Закона за лечебните 
заведения и е изпълнител по договор, сключен 
с НЗОК. Това обстоятелство не е спорно по 
делото, а и се установява от интерактивната 
карта на България с данни за договорени и 
извършени дейности по области, публикувана 
на интернет страницата на НЗОК (https://
www.nhif.bg/bg/mapdata). Следователно, като 
адресат на оспорения акт за лечебното заве­
дение е налице пряк и непосредствен правен 
интерес да оспори нормите на Националния 
рамков договор № РД-НС-01-2 от 1.09.2023 г. 
за медицинските дейности между Национал­
ната здравноосигурителна каса и Българския 
лекарски съюз за 2023 – 2025 г.
За да се произнесе по съществото на жал­
бите, съдът съобрази следното:
В случая оспорени са следните разпоред­
би на Националния рамков договор № РД-
НС-01-2 от 1.09.2023 г. за медицинските 
дейности между Националната здравнооси­
гурителна каса и Българския лекарски съюз 
за 2023 – 2025 г.: